CELEX: 32005R0558
Language: mt
Date: 2005-04-12 00:00:00
Title: 558/2005/KE: Regolament tal-Kummissjoni (KE) Nru 558/2005 tat- 12 ta' April 2005 li jemenda r-Regolament (KEE) Nru 3846/87 li jistabbilixxi nomenklatura ta’ prodotti agrikoli għal rifużjoni tal-esportazzjoni u r-Regolament (KE) Nru 174/1999 li jistabbilixxi regoli dettaljati speċjali għall-applikazzjoni tar-Regolament tal-Kunsill (KEE) Nru 804/68 dwar liċenzji ta’ esportazzjoni u rifużjonijiet ta’ esportazzjoni fil-każ ta’ ħalib u prodotti tal-ħalib

15.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               214
            
         REGOLAMENT TAL-KUMMISSJONI (KE) Nru 558/2005
   tat-12 ta' April 2005
   li jemenda r-Regolament (KEE) Nru 3846/87 li jistabbilixxi nomenklatura ta’ prodotti agrikoli għal rifużjoni tal-esportazzjoni u r-Regolament (KE) Nru 174/1999 li jistabbilixxi regoli dettaljati speċjali għall-applikazzjoni tar-Regolament tal-Kunsill (KEE) Nru 804/68 dwar liċenzji ta’ esportazzjoni u rifużjonijiet ta’ esportazzjoni fil-każ ta’ ħalib u prodotti tal-ħalib
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 1255/1999 tas-17 ta’ Mejju 1999 dwar l-organizzazzjoni komuni tas-suq tal-ħalib u tal-prodotti tal-ħalib (1), partikolarment l-Artikolu 31(14) tiegħu,
   Billi:
   
               (1)
            
            
               Ir-Regolament tal-Kummissjoni (KEE) Nru 3846/87 (2), fuq il-bażi tan-Nomenklatura Magħquda, jistabbilixxi nomenklatura ta’ prodotti agrikoli għar-rifużjonijiet tal-esportazzjoni.
            
         
               (2)
            
            
               In-nomenklatura tar-rifużjonijiet tistipula l-ġobnijiet li huma eliġibbli għar-rifużjoni tal-esportazzjoni jekk ikunu jissodisfaw ir-rekwiżiti minimi f’dak li jirrigwarda l-materjal xott tal-ħalib u x-xaħam tal-ħalib. Tip ta’ ġobon prodott f’ċerti Stati Membri ġodda jista’ jissodisfa dawk ir-rekwiżiti neċessarji, iżda jista’ ma jibbenefikax minn rifużjoni peress li ma jkunx kopert mis-sistema ta’ klassifikazzjoni preżenti tan-nomenklatura tar-rifużjonijiet għall-esportazzjoni. Minħabba l-importanza ta’ dak il-ġobon għall-industrija tal-ħalib, għall-kummerċ u għall-produtturi tal-ħalib involuti, jixraq li jiżdied kodiċi ta’ prodott taħt “ġobnijiet oħra” sabiex dak il-ġobon jiġi kklassifikat taħt in-nomenklatura tar-rifużjoni għall-esportazzjoni.
            
         
               (3)
            
            
               Il-kwantitajiet li għalihom huma meħtieġa liċenzji tal-esportazzjoni taħt il-kategorija ta’ prodotti “ġobnijiet” qed jaqbżu kontinwament il-profil tal-limiti tal-esportazzjoni imposti fuq il-Komunità fil-qafas tal-Ftehim dwar il-Biedja wara n-Negozjati Kummerċjali Multilaterali taċ-Ċiklu tal-Urugwaj. Il-liċenzji tal-esportazzjoni żejda li għandhom jiġu applikati għal din il-pożizzjoni ġdida se jżidu iżjed il-pressjoni fuq din il-kategorija.
            
         
               (4)
            
            
               L-Artikolu 3 tar-Regolament tal-Kummissjoni (KE) Nru 174/1999 (3) jistipula li ma għandha tingħata l-ebda rifużjoni għall-esportazzjonijiet ta’ ġobon meta l-prezz ħieles fil-fruntiera, qabel l-applikazzjoni tar-rifużjoni fl-Istat Membru tal-esportazzjoni, ikun inqas minn 230 € għal kull 100 kilogramma. Il-ġobon li jaqa’ fi ħdan il-kodiċi 0406 90 33 9919 tan-nomenklatura għar-rifużjonijiet huwa eżentat minn din id-dispożizzjoni. Minħabba l-livell għoli fid-domanda għal-liċenzji tal-esportazzjoni għall-ġobnijiet, f’dawn iċ-ċirkustanzi jixraq li tiġi applikata din id-dispożizzjoni għall-ġobnijiet kollha mingħajr l-ebda eċċezzjoni.
            
         
               (5)
            
            
               In-nota (10) f’qiegħ il-paġna tas-Settur 9 tal-Anness I tar-Regolament (KEE) Nru 3846/87, li tapplika għall-ġobnijiet maħkuka, fi trab jew ipproċessati, tgħid li dak il-materjal mhux lattiku miżjud mhux se jiġi kkunsidrat għall-finijiet tal-kalkolu tar-rifużjoni. Jixraq li din id-dispożizzjoni tiġi estiża għall-ġobnijiet kollha u li jiġi deskritt aħjar il-materjal mhux lattiku kkonċernat. Jista’ ma jkunx possibbli għall-esportatur, u ferm aktar diffiċli għall-awtoritajiet kompetenti, sabiex jiddeterminaw il-piż ta’ dawn il-materjali. Għalhekk, jixraq li r-rifużjoni titnaqqas b’ammont standard.
            
         
               (6)
            
            
               Ir-rifużjoni tingħata fuq il-piż nett tal-ġobnijiet. Jista’ jkun hemm ċerta konfużjoni f’każijiet meta l-ġobnijiet jitpoġġew f’ippakkjar tal-parafina, tal-irmied jew tax-xemgħa jew inkella jkunu mgeżwra f’film tal-plastik. Jixraq li jkun hemm dispożizzjoni li dan l-ippakkjar ma jkunx jifforma parti mill-piż nett tal-prodott għall-finijiet tal-kalkolu tar-rifużjoni. Jista’ ma jkunx possibbli għall-esportatur u għall-awtoritajiet kompetenti, rigward il-film tal-plastik, il-paraffin u l-irmied, sabiex jiġi determinat il-piż ta’ dawn il-materjali. Għalhekk, jixraq li r-rifużjoni titnaqqas b’ammont standard.
            
         
               (7)
            
            
               Ir-Regolamenti (KEE) Nru 3846/87 u (KE) Nru 174/1999 għandhom, għalhekk, jiġu emendati kif jixraq.
            
         
               (8)
            
            
               Il-miżuri previsti f’dan ir-Regolament huma konformi mal-opinjoni tal-Kumitat ta’ Ġestjoni tal-Ħalib u tal-Prodotti tal-Ħalib,
            
         ADOTTAT DAN IR-REGOLAMENT
   Artikolu 1
   L-Anness I għar-Regolament (KEE) Nru 3846/87 qed ikun emendat b’mod konformi mal-Anness għal dan ir-Regolament.
   Artikolu 2
   Fl-Artikolu 3 tar-Regolament (KE) Nru 174/1999 ir-raba’ paragrafu qed jiġi mħassar.
   Artikolu 3
   Dan ir-Regolament jidħol fis-seħħ l-għada tal-pubblikazzjoni tiegħu f'Il-Ġurnal Uffiċjali ta' l-Unjoni Ewropea.
   Dan għandu japplika għal applikazzjonijiet għal liċenzji tal-esportazzjoni wara s-27 ta’ Mejju 2005.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 12 ta' April 2005.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 160, 26.6.1999, p. 48. Ir-Regolament kif emendat l-aħħar bir-Regolament tal-Kummissjoni (KE) Nru 186/2004 (ĠU L 29, 3.2.2004, p. 6).
   
      (2)  ĠU L 366, 24.12.1987, p. 1. Ir-Regolament kif emendat l-aħħar bir-Regolament (KE) Nru 2180/2003 (ĠU L 335, 22.12.2003, p. 1).
   
      (3)  ĠU L 20, 27.1.1999, p. 8. Ir-Regolament kif emendat l-aħħar bir-Regolament (KE) Nru 1846/2004 (ĠU L 322, 23.10.2004, p. 16).
   
      ANNESS
      Is-Settur 9 tal-Anness I għar-Regolament (KEE) Nru 3846/87 qed jiġi emendat kif ġej:
      
                  (1)
               
               
                  Id-deskrizzjoni tal-kodiċi NM “ex 0406” qed jinbidel b’dan li ġej: “Ġobon u baqta (7) (10):”
               
            
                  (2)
               
               
                  Id-deskrizzjoni tal-kodiċi NM “ex 0406 20” qed jinbidel b’din li ġej: “— Ġobon maħkuk jew fi trab, tat-tipi kollha:”
               
            
                  (3)
               
               
                  Id-deskrizzjoni tal-kodiċi NM “ex 0406 30” qed jinbidel b’dan li ġej: “— Ġobon ipproċessat, mhux maħkuk jew fi trab:”
               
            
                  (4)
               
               
                  L-informazzjoni rigward il-kodiċi NM “ex 0406 90 88” qed tinbidel b’dan li ġej:
                  
                              Kodiċi NM
                           
                           
                              Deskrizzjoni tal-merkanzija
                           
                           
                              Rekwiżiti addizzjonali sabiex jintuża l-kodiċi tal-prodott
                           
                           
                              Il-kodiċi tal-prodott
                           
                        
                              Kontenut massimu ta’ ilma fil-piż tal-prodott
                              (%)
                           
                           
                              Kontenut minimu ta’ xaħam fil-materjal xott
                              (%)
                           
                        
                              “ex 0406 90 88 
                           
                           
                              
                                          – – – – – – – –
                                       
                                       
                                          Iktar minn 62 % iżda mhux iktar minn 72 %:
                                       
                                    
                           
                               
                           
                           
                               
                           
                           
                               
                           
                        
                              
                                          – – – – – – – – –
                                       
                                       
                                          ġobnijiet magħmulin mix-xorrox
                                       
                                    
                           
                               
                           
                           
                               
                           
                           
                              0406 90 88 9100 
                           
                        
                              
                                          – – – – – – – – –
                                       
                                       
                                          Ieħor:
                                       
                                    
                           
                               
                           
                           
                               
                           
                           
                               
                           
                        
                              
                                          – – – – – – – – – –
                                       
                                       
                                          B’kontenut ta’ xaħam, bil-piż, fil-materjal xott:
                                       
                                    
                           
                               
                           
                           
                               
                           
                           
                               
                           
                        
                              
                                          – – – – – – – – – – –
                                       
                                       
                                          Ta’10 % jew aktar iżda inqas minn 19 %
                                       
                                    
                           
                              60 
                           
                           
                              10 
                           
                           
                              0406 90 88 9300 
                           
                        
                              
                                          – – – – – – – – – – –
                                       
                                       
                                          Ta’ 40 % jew aktar:
                                       
                                    
                           
                               
                           
                           
                               
                           
                           
                               
                           
                        
                              
                                          – – – – – – – – – – – –
                                       
                                       
                                          Akawi
                                       
                                    
                           
                              55 
                           
                           
                              40 
                           
                           
                              0406 90 88 9500 ”
                           
                        
            
                  (5)
               
               
                  In-nota (7) f’qiegħ il-paġna qed tinbidel bit-test li ġej:
                  
                              “(7)
                           
                           
                              
                                          a)
                                       
                                       
                                          F’każ ta’ ġobnijiet ippreżentati f’pakketti immedjati li fihom ukoll likwidu preżervattiv, partikolarment is-salmura, ir-rifużjoni tingħata fuq il-piż nett, nieqes il-piż tal-likwidu.
                                       
                                    
                                          b)
                                       
                                       
                                          Il-film tal-plastik, il-parafina, l-irmied u x-xemgħa użati bħala ppakkjar mhumiex ikkunsidrati bħala parti mill-piż nett tal-prodott għall-finijiet tar-rifużjoni.
                                       
                                    
                                          c)
                                       
                                       
                                          Meta l-ġobon jiġi ppreżentat f’film tal-plastik, u meta l-piż nett iddikjarat jinkludi l-piż tal-film tal-plastik, l-ammont tar-rifużjoni għandu jitnaqqas b’ 0,5 %.
                                          Meta jikkompleta l-formalitajiet doganali, l-applikant għandu jiddikjara li l-ġobon huwa ppakkjat f’film tal-plastik, u jekk il-piż nett iddikjarat jinkludix il-piż tal-film tal-plastik jew le.
                                       
                                    
                                          d)
                                       
                                       
                                          Meta l-ġobon jiġi ppreżentat fil-parafina jew fl-irmied, u meta l-piż nett iddikjarat jinkludi l-piż tal-parafina jew tal-irmied, l-ammont tar-rifużjoni għandu jitnaqqas bi 2 %.
                                          Meta jikkompleta l-formalitajiet doganali, l-applikant għandu jiddikjara li l-ġobon huwa ppakkjat fil-parafina jew fl-irmied, u jekk il-piż nett iddikjarat jinkludix il-piż tal-irmied jew tal-parafina jew le.
                                       
                                    
                                          e)
                                       
                                       
                                          Meta l-ġobon jiġi ppreżentat fix-xemgħa, meta jikkompleta l-formalitajiet doganali, l-applikant għandu jiddikjara fuq id-dikjarazzjoni l-piż nett tal-ġobon li ma jinkludix il-piż tax-xemgħa.”
                                       
                                    
                        
            
                  (6)
               
               
                  In-nota (10) f’qiegħ il-paġna qed tinbidel b’dan li ġej:
                  
                              “(10)
                           
                           
                              
                                          a)
                                       
                                       
                                          Meta l-prodott ikun fih ingredjenti mhux lattiċi, minbarra ħwawar jew ħxejjex aromatiċi, bħal b’mod partikolari perżut, ġewż, gambli, salamun, żebbuġ, żbib, l-ammont tar-rifużjoni għandu jitnaqqas b’ 10 %.
                                          Meta jikkompleta l-formalitajiet doganali, l-applikant għandu jiddikjara, fid-dikjarazzjoni pprovduta għal dak il-għan, li hemm miżjuda dawn l-ingredjenti mhux lattiċi.
                                       
                                    
                                          b)
                                       
                                       
                                          Meta l-prodott ikollu ħxejjex aromatiċi jew ħwawar, bħal b’mod partikolari mustarda, ħabaq, tewm, origanu, l-ammont tar-rifużjoni għandu jitnaqqas b’ 1 %.
                                          Meta jikkompleta l-formalitajiet doganali, l-applikant għandu jiddikjara fid-dikjarazzjoni pprovduta għal dak il-għan, li hemm miżjuda ħxejjex aromatiċi jew ħwawar.
                                       
                                    
                                          c)
                                       
                                       
                                          Meta l-prodott ikun fih kaseina u/jew kaseinati u/jew xorrox u/jew prodotti derivati mix-xorrox u/jew lattożju u/jew permeate u/jew prodotti koperti bil-kodiċi NM 3504, il-kaseina u/jew il-kaseinati u/jew ix-xorrox u/jew il-prodotti li ġejjin mix-xorrox (eskluż butir tax-xorrox kopert bil-kodiċi NM 0405 10 50) u/jew il-lattożju u/jew il-permeate u/jew il-prodotti koperti bil-kodiċi NM 3504 miżjuda m’għandhomx jitqiesu fil-kalkolu tar-rifużjoni.
                                          Meta jikkompleta l-formalitajiet doganali, l-applikant għandu jiddikjara, fuq id-dikjarazzjoni pprovduta għal dak il-għan, jekk ġewx miżjuda l-kaseina u/jew il-kaseinati u/jew ix-xorrox u/jew il-prodotti derivati mix-xorrox u/jew il-lattożju u/jew il-permeate u/jew il-prodotti koperti bil-kodiċi NM 3504 u, meta dan ikun il-każ, il-kontenut massimu bil-piż ta’ kaseina u/jew kaseinati u/jew xorrox u/jew prodotti li ġejjin mix-xorrox (jispeċifika, fejn ikun applikabbli, il-kontenut tal-butir tax-xorrox) u/jew il-lattożju u/jew il-permeate u/jew il-prodotti koperti bil-kodiċi NM 3504 miżjuda għal kull 100 kilogramma ta’ prodott lest.
                                       
                                    
                                          d)
                                       
                                       
                                          Il-prodotti msemmija jista’ jkollhom kwantitajiet żgħar ta’ materjal mhux lattiku miżjud meħtieġ għall-manifattura u għall-preżervazzjoni tagħhom, bħal melħ, tames jew moffa.”